**Αξιολόγηση Εργαστηρίου - Συνολική αποτίμηση και αναστοχασμός πάνω στην υλοποίηση**

**Ενδεικτικές δραστηριότητες για την περιγραφική αξιολόγηση**

Προτείνονται οι παρακάτω δραστηριότητες περιγραφικής αξιολόγησης:

1. Δραστηριότητες όπου κυρίαρχο ρόλο έχει ο/η μαθητής/τρια, όπως είναι:

α) η αυτο-αξιολόγηση, β) η ετερο-αξιολόγηση και γ) ο ατομικός φάκελος (portfolio)

1. Δραστηριότητες με κυρίαρχο το ρόλο του/της εκπαιδευτικού, όπως είναι:

α) η παρατήρηση και β) η συζήτηση.

**Δραστηριότητα αυτό-αξιολόγησης**

Η αυτοαξιολόγηση επιλέγεται ως εργαλείο διαμορφωτικής αξιολόγησης, το οποίο μπορεί να συμβάλει ουσιαστικά στη μάθηση και την ανάπτυξη εσωτερικών κινήτρων, αφού βοηθά τον/την μαθητή/τρια να αναγνωρίσει τους επιδιωκόμενους στόχους, να συνειδητοποιήσει που βρίσκεται γνωστικά και να αναπτύξει στρατηγικές, για να γεφυρώσει αυτό το χάσμα, καθώς και να θέτει νέους στόχους.

**Δραστηριότητα ετερο-αξιολόγησης**

Η ετεροαξιολόγηση προτείνεται με στόχο την ανάπτυξη κουλτούρας αξιολόγησης εκ μέρους των μαθητών/τριών. Να αναπτύξουν δεξιότητες αξιολόγησης, να αξιολογούν και να δέχονται την αξιολόγηση από τους/τις συμμαθητές/τριες τους. Προτείνεται να αναλάβουν οι μαθητές/τριες την ετεροαξιολόγηση των μελών της ομάδας τους, χρησιμοποιώντας τα ίδια κριτήρια με την αυτοαξιολόγησή τους.

Η ετεροαξιολόγηση που προτείνεται στο εργαστήριο αυτό αφορά στη συνεργασία στην ομάδα.

**Παρατήρηση**

Η παρατήρηση θα βοηθήσει τον/την εκπαιδευτικό να κατανοήσει τη διαδικασία της μάθησης και τον τρόπο με τον οποίο συντελείται στο συγκεκριμένο εκπαιδευτικό πλαίσιο. Έχει τη δυνατότητα να επισημάνει

* Ποια είναι η αλληλεπίδραση του/της μαθητή/τριας με την ομάδα.
* Ποια είναι η αλληλεπίδραση του/της μαθητή/τριας με το περιεχόμενο της μάθησης.
* Τι έχει μάθει κάθε μαθητής/τρια.
* Πώς το έχει μάθει.
* Τι τον/την κινητοποιεί.

**Συζήτηση**

Η συζήτηση αξιοποιείται, προκειμένου να δοθεί η δυνατότητα στους/στις μαθητές/τριες να διατυπώσουν υποθέσεις, να διευκρινίσουν, να αναλύσουν, να αξιολογήσουν, να αναστοχαστούν επίσης πάνω στη μάθησή τους, αλλά και να διασυνδέσουν τις προσωπικές εμπειρίες τους με το περιεχόμενο του εργαστηρίου, εκφράζοντας συναισθήματα, απόψεις και περιγράφοντας στάσεις και συμπεριφορές.

Επισυνάπτομαι ενδεικτικά **Φύλλα.**